พอดีว่า เป็นประจำเดือนวันที่ 25 มิ.ย. แล้วหายประมาณ 2 ก.ค. อยากทราบว่าจะเป็นประจำเดือนอีกทีตอนไหนคะ ปกติประจำเดือนอยู่ในช่วงระยะห่าง 28 วัน แต่มีอะไรกับแฟนแบบไม่ได้ป้องกันประมาณวันที่ 11 ก.ค. และก็ 13 ก.ค. แต่ไม่หลั่งใน ถ้าเกิดว่าตั้งครรภ์ เราสามารถตรวจได้ตอนไหนคะ ตอนนี้เครียดมากๆ
สวัสดีค่ะ การยืนยันการตั้งครรภ์นั้นสามารถยืนยันได้โดยการตรวจฮอร์โมนจากหญิงตั้งครรภ์ในปัสสาวะหรือในเลือด การตรวจด้วยชุดการตั้งครรภ์ทางปัสสาวะนั้นสามารถให้ผลบวกหลังการปฏิสนธิ 10-14 วัน ดังนั้นถ้าประจำเดือนล่าสุดมาตั้งแต่ 25 มิย. มีเพศสัมพันธ์ล่าสุด 13 กค. ตอนนี้ก็อาจมีโอกาสตรวจเจอได้ค่ะประจำเดือนปกติจะมาได้ประมาณ 22-35 วัน ถ้ามาช้ากว่านี้ถือว่าช้า อาจมีโอกาสตั้งครรภ์หากไม่แน่ใจผลการตรวจ ควรไปยืนยันกับสูตินรีแพทย์ที่รพ. แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะหากมีอาการเลือดออกผิดปกติทางช่องคลอด ปวดหน่วงท้องน้อยมาก ควรรีบไปพบแพทย์ เพราะอาจเป็นภาวะแทรกซ้อนของการตั้งครรภ์